মাজহারুল ইসলাম লিটন,ডিমলা প্রতিনিধি,চিলাহাটি ওয়েব : নীলফামারীর ডিমলাায় ৪৩ তম জাতীয় শোক দিবস পালিত হয়েছে। উপজেলা আওয়ামীলীগ ও উপজেলা প্রশাসনের উদ্দ্যেগে জাতীর জনক বঙ্গবন্ধু শেখ মুজিবুর রহমানের ৪৩ তম শাহাদত বার্ষিকী ও জাতীয় শোক দিবস পালন উপলক্ষে সকালে জাতীয় ও দলীয় পতাকা উত্তোলন, মসজিদে মিলাদ কোরআনখানি দোয়া মাহফিল ও মন্দির গির্জায় বিশেষ প্রার্থনা, বঙ্গবন্ধুর প্রতিকৃতিতে পুষ্পমাল্য অর্পন, শিশুদের চিত্রাঙ্কন প্রতিযোগিতা, বঙ্গবন্ধুর জীবনীর ভিডিও প্রদর্শন, দুস্থদের মাঝে খাবার বিতরন করা হয়। বুধবার সকালে উপজেলা আওয়ামীলীগ কার্যালয় হতে একটি র‌্যালি শহরের প্রধান প্রধান সড়ক প্রদক্ষিন শেষে কেন্দ্রীয় মিনার চত্তরে আলোচনা সভায় মিলিত হয়। আলোচনা সভায় ডিমলা উপজেলা আওয়ামীলীগের সভাপতি,নীলফামারী-১ আসনের সংসদ সদস্য মুক্তিযোদ্ধা আফতাব উদ্দিন সরকারের সভাপতিত্বে বক্তব্য রাখেন,উপজেলা পরিষদ চেয়ারম্যান তবিবুল ইসলাম,উপজেলা নির্বাহী কর্মকর্তা নাজমুন নাহার,উপজেলা আওয়ামীলীগের ভারপ্রাপ্ত সাধারন সম্পাদক সহিদুল ইসলাম,সদর ইউনিয়ন আওয়ামীলীগের সভাপতি ইব্রাহিম কামাল ডিআই,সাধারন সম্পাদক মহিত কুমার রায়,উপজেলা যুবলীগের আহবায়ক শৈলেন চন্দ্র রায়, যুগ্ন আহবায়ক ফেরদৌস পারভেজ,উপজেলা ছাত্রলীগের আহবায়ক আবু সায়েম সরকার প্রমুখ।